Priekšlikums Padomes regula ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu /* COM/2006/0696 galīgā redakcija */





[pic] | EIROPAS KOPIENU KOMISIJA | Briselē, 17.11.2006 COM(2006)696 galīgā redakcija Priekšlikums PADOMES REGULA ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (iesniegusi Komisija) PASKAIDROJUMA RAKSTS 1) PRIEKšLIKUMA KONTEKSTS - Priekšlikuma pamatojums un mērķi Šī Padomes regulas projekta mērķis ir autonomi uz nenoteiktu laiku atcelt muitas nodokļus atsevišķu veidu precēm, kas iekļautas 30. nodaļā (farmācijas produkti), un tādējādi grozīt Padomes Regulu (EEK) Nr. 2658/87 par tarifu un statistikas nomenklatūru un kopējo muitas tarifu. - Vispārīgais konteksts - Kombinētās nomenklatūras (KN) 30. nodaļa attiecas uz farmācijas produktiem. - Sterili absorbējošie vai neabsorbējošie ķirurģijas un stomatoloģijas līdzekļi asiņošanas apturēšanai 2006. gadā klasificēti Harmonizētās sistēmas 2002. gada redakcijas 39. vai 60. nodaļā (atbilstīgi to materiālam). Ierīces, kas paredzētas stomas šķidruma savākšanai, 2006. gadā klasificētas Harmonizētās sistēmas 2002. gada redakcijas 39. nodaļā. Šiem produktiem piemēro 6,5 % muitas nodokli. - Šos produktus no 2007. gada 1. janvāra klasificēs Kombinētās nomenklatūras 30. nodaļā, jo KN tika transponēta 2007. gada Harmonizētajā sistēmā (ņemot vērā nomenklatūras grozījumus, ko pielikuma veidā pievienoja Starptautisko preču aprakstīšanas un kodēšanas harmonizētās sistēmas konvencijai, kas pieņemta saskaņā ar Muitas sadarbības padomes 2004. gada 26. jūnija ieteikumu). - Pēc Urugvajas kārtas sarunām par farmācijas produktiem 30. nodaļas produkti ir atbrīvoti no muitas nodokļa. - Ņemot vērā sabiedrības veselības apsvērumus, Komisijas interesēs ir autonomi paplašināt šo atbrīvojumu, lai tas attiektos uz minēto produktu muitas nodokli. - Spēkā esošie noteikumi priekšlikuma jomā - Padomes Regula (EEK) Nr. 2658/87 par tarifu un statistikas nomenklatūru un par kopējo muitas tarifu. - Atbilstība pārējiem ES politikas virzieniem un mērķiem Priekšlikums atbilst politikai tirdzniecības, uzņēmējdarbības, veselības aizsardzības un ārējo attiecību jomā. 2) APSPRIEšANāS AR IEINTERESēTAJāM PERSONāM UN IETEKMES NOVēRTēJUMS - Apspriešanās ar ieinteresētajām personām Apspriešanās metodes, galvenās mērķnozares un vispārīgs respondentu raksturojums Muitas kodeksa komitejas Tarifu un statistikas nomenklatūras nodaļa (KN sektors). Atbilžu kopsavilkums un tas, kā tās ņemtas vērā Atcelšana ir saskaņā ar vienošanos, kas panākta grupas apspriedēs. - Ekspertu atzinumu pieprasīšana un izmantošana Zinātnes nozares un specializācijas jomas Eksperti, kas Muitas kodeksa komitejā pārstāv dalībvalstis. Izmantotās metodes Sanāksmes Galvenās organizācijas un eksperti, no kuriem pieprasīja atzinumus Katras dalībvalsts izraudzītie eksperti. Saņemto un izmantoto atzinumu kopsavilkums Potenciāli nopietna riska ar neatgriezeniskām sekām pastāvēšana netika minēta. Ekspertu atzinumu publiskošanai izmantotie līdzekļi Priekšlikuma publicēšana. - Ietekmes novērtējums Starpdienestu apspriedes. Ieguvumi veselībai. 3) PRIEKšLIKUMA JURIDISKIE ASPEKTI - Ierosināto pasākumu kopsavilkums Priekšlikums PADOMES REGULAI, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu. - Juridiskais pamats Līguma 26. pants - Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. - Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Neattiecas. Šis pasākumu kopums atbilst principiem, kuru mērķis ir vienkāršot procedūras ārējā tirdzniecībā iesaistītajiem uzņēmējiem. - Juridisko instrumentu izvēle Ierosinātais juridiskais instruments: regula. Citi instrumenti nebūtu piemēroti šāda iemesla dēļ. Saskaņā ar EK Līguma 26. pantu Padome pēc Komisijas priekšlikuma ar kvalificētu balsu vairākumu apstiprina autonomo tarifu atcelšanu un tarifu kvotas. 4) IETEKME UZ BUDžETU Neiekasēti muitas nodokļi. Priekšlikums PADOMES REGULA ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 26. pantu, ņemot vērā Komisijas priekšlikumu[1], tā kā: (1) Ņemot vērā Urugvajas kārtas sarunas, Padomes Regulas (EEK) Nr. 2658/87[2] I pielikumā iekļautajā kombinētajā nomenklatūrā (KN) tika paredzēts atbrīvot no muitas nodokļa farmācijas produktus, kuri ietverti 30. nodaļā. (2) Sterilus absorbējošos vai neabsorbējošos ķirurģijas un stomatoloģijas līdzekļus asiņošanas apturēšanai un ierīces, kas paredzētas stomas šķidruma savākšanai, pašlaik klasificē dažādās Kombinētās nomenklatūras nodaļās un tiem piemēro 6,5 % muitas nodokli. Tomēr pēc 2007. gada 1. janvāra tie klasificējami Kombinētās nomenklatūras 30. nodaļā, ņemot vērā nomenklatūras grozījumus, ko pielikuma veidā pievienoja Starptautisko preču aprakstīšanas un kodēšanas harmonizētās sistēmas konvencijai, kas pieņemta saskaņā ar Muitas sadarbības padomes 2004. gada 26. jūnija ieteikumu. (3) Ņemot vērā sabiedrības veselības apsvērumus, Kopienas interesēs ir autonomi attiecināt 30. nodaļā ietvertajiem farmācijas produktiem paredzēto atbrīvojumu no muitas nodokļa arī uz šiem produktiem. Tas būtu izdarāms, uz nenoteiktu laiku atliekot nodokļu piemērošanu. (4) Tādēļ attiecīgi jāgroza Regula (EEK) Nr. 2658/87. (5) Tā kā šajā regulā paredzētais grozījums ir jāpiemēro no tās pašas dienas, kad jāpiemēro 2007. gada Kombinētā nomenklatūra, kas noteikta Regulā (EK) Nr. 1549/2006, šī regula stājas spēkā nekavējoties un to piemēro no 2007. gada 1. janvāra, IR PIEŅĒMUSI ŠO REGULU. 1. pants Padomes Regulas (EEK) Nr. 2658/87 I pielikuma otrās daļas 30. nodaļas VI sadaļu (Nodokļu saraksts) groza šādi: a) ierakstā KN 3006 10 30 pozīcijā trešās slejas tekstu aizstāj ar šādu tekstu: „6,5* ___________________ * Muitas nodoklis ir autonomi atcelts uz nenoteiktu laiku.” b) ierakstā KN 3006 91 00 pozīcijā trešās slejas tekstu aizstāj ar šādu tekstu: „6,5* ___________________ * Muitas nodoklis ir autonomi atcelts uz nenoteiktu laiku.” 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī . To piemēro no 2007. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā — priekšsēdētājs TIESĪBU AKTA FINANŠU PĀRSKATS ATTIECĪBĀ UZ PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Priekšlikums Padomes regulai, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu 2. BUDŽETA POZĪCIJAS Nodaļa un pants: 12. nodaļa, 120. pants 3. FINANSIĀLĀ IETEKME ( Priekšlikumam nav finansiālas ietekmes X Priekšlikumam nav finansiālas ietekmes uz izdevumiem, taču tam ir finansiāla ietekme uz ieņēmumiem, un tā ir šāda: Ir ļoti grūti aplēst pašu resursu zaudējumu. Šīm divām produktu kategorijām nav pieejama precīza statistika par importu, jo 2006. gadā tos klasificēja dažādās atlikušajās apakšpozīcijās, kur ir ļoti liels tirdzniecības apjoms. Pamatojoties uz 2005. gadā veikto importu, maksimālo ieņēmumu zaudējumu lēsa 1 104 000 EURO apmērā (pirms 25 % novilkšanas) abiem produktiem, kas ir aplēstais zaudējums 2005. gadā attiecībā uz precēm, kurām iepriekšējos HS grozījumos līdzīgi tika mainīta klasifikācija. (miljoni euro līdz vienai zīmei aiz komata) Budžeta pozīcija | Ieņēmumi[3] | no | [n gads] | 120. pants | Ietekme uz pašu resursiem | 1.1.2007. | 828 000 | 4. KRĀPŠANAS APKAROŠANAS PASĀKUMI Parasto Kopienas Muitas kodeksā paredzēto pasākumu piemērošana. 5. PIEZĪMES [1] OV C […] […], […] lpp [2] OV L 256, 7.9.1987. Regulā jaunākie grozījumi izdarīti ar Komisijas Regulu (EK) Nr. 1549/2006 (OV L 301, 31 10.2.2006., 1. lpp.). [3] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.